|  |
| --- |
| **ΔΗΜΟΣ ΡΟΔΟΥ** |
| Διεύθυνση Τεχνικών Έργων και Υποδομών |
| Τμήμα: Συγκοινωνιών, Κυκλοφορίας και Αδειών Μεταφορών |

|  |  |
| --- | --- |
| **Μελέτη:** | ΔΙΑΓΡΑΜΜΙΣΕΙΣ ΟΔΩΝ ΓΙΑ ΤΗΝ ΡΥΘΜΙΣΗ ΤΗΣ ΚΥΚΛΟΦΟΡΙΑΣ ΤΩΝ ΔΗΜΟΤΙΚΩΝ ΕΝΟΤΗΤΩΝ ΤΗΣ ΔΥΤΙΚΗΣ ΠΛΕΥΡΑΣ ΝΗΣΟΥ ΡΟΔΟΥ |
|  |  |

|  |  |
| --- | --- |
| Προϋπ: 74.400,00 Ε (με Φ.Π.Α.) |  |
| ΚΑ:30-7333.0022 από Ι.Π.  |  |

|  |  |
| --- | --- |
| **ΔΗΜΟΣ ΡΟΔΟΥ**ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΚΑΙ ΥΠΟΔΟΜΩΝΤΜΗΜΑ ΣΥΓΚΟΙΝΩΝΙΩΝ ΚΥΚΛΟΦΟΡΊΑΣ ΚΑΙ ΑΔΕΙΩΝ ΜΕΤΑΦΟΡΩΝ | ΕΡΓΟ: Διαγραμμίσεις οδών για την ρύθμιση της κυκλοφορίας των Δημοτικών Ενοτήτων της Δυτικής πλευράς Νήσου ΡόδουΚ.Α: 30-7333.0022 |

**ΤΕΧΝΙΚΗ ΕΚΘΕΣΗ**

Αντικείμενο της παρούσας μελέτης είναι η εκτέλεση εργασιών διαγράμμισης και επαναδιαγράμμισης τμημάτων του Δημοτικού οδικού δικτύου των Δημοτικών Ενοτήτων της Δυτικής πλευράς Νήσου Ρόδου, η εφαρμογή της μεθόδου της σφαιριδιοβολής για ενίσχυση της αντιολισθηρότητος των οδοστρωμάτων και της ενίσχυσης της οδικής ασφάλειας καθώς επίσης η τοποθέτηση κατακόρυφης σήμανσης με το στύλο στήριξης, η αντικατάσταση φθαρμένων πινακίδων σήμανσης με νέες και αποξήλωση κατακόρυφης σήμανσης.

Οι εργασίες διαγράμμισης αφορούν κόμβους -τόσο σε κεντρικά και με ιδιαίτερη δυσκολία σημεία όσο και σε άλλους κόμβους του Δημοτικού οδικού δικτύου (πεζοδιαβάσεις, σύμβολα κλπ)- άξονες οδών, θέσεις στάθμευσης με την εφαρμογή ανακλαστικής βαφής.

**Οι εργασίες διαγράμμισης** περιλαμβάνουν:

* Χάραξη και διαγράμμιση κόμβων στο οδικό δίκτυο (διαβάσεις πεζών, γραμμές υποχρεωτικής διακοπής πορείας STOP, πηκτογράμματα STOP, σύμβολα Κ16, βέλη πορείας, λοξές γραµµές τύπου “zebra” και λωρίδες επιτάχυνσης και επιβράδυνσης, σύμφωνα με τα περιγράμματα του εργοδότη) με χρώμα διαγραμμίσεων λευκό (ή & κίτρινο όπου απαιτηθεί).
* Κατά μήκος διαγραμμίσεις οδοστρωμάτων στους άξονες του οδικού δικτύου της πόλης (διαχωρισμός λωρίδων ίδιας ή αντιθέτων κατευθύνσεων – άξονας, συνεχής πλάτους 0,15μ ή διακεκομμένη γραμμή κατά περίπτωση πλάτους 0,15μ καθώς και οριογραμμές οδοστρώματος, στις οδούς που θα υποδειχθούν από την υπηρεσία) με χρώμα διαγραμμίσεων λευκό (ή & κίτρινο όπου απαιτηθεί) και ανακλαστικά σφαιρίδια
* Χάραξη και διαγράμμιση ειδικών θέσεων στάθμευσης (περίγραμμα θέσεων πλάτους 0,15μ, πηκτογράμματα, ΑΜΕΑ και ΜΟΤΟ σύμφωνα με τα περιγράμματα του εργοδότη) με χρώμα διαγραμμίσεων λευκό (ή & κίτρινο όπου απαιτηθεί)

Οι άξονες (συνεχείς ή διακεκομμένες γραµµές) θα πραγματοποιηθούν µε χρήση αυτοκινούμενου μηχανήματος µε αυτόµατη προεπιλογή κύκλου (γραµµές και κενού). Χειροκίνητα μηχανήματα επιτρέπονται να χρησιμοποιηθούν για την εκτέλεση των ειδικών εργασιών (πχ. διαγραμμίσεις κόµβων, κατασκευή διαβάσεων πεζών, βελών και ανάγλυφων διαγραμμίσεων). Πριν από τη διαγράμμιση του οδοστρώματος θα πρέπει να έχει προηγηθεί καθαρισµός του οδοστρώματος ώστε η προς διαγράμμιση επιφάνεια να είναι απόλυτα καθαρή από ξένα και χαλαρά υλικά.

Οι ελάχιστες απαιτήσεις για τα υλικά διαγράμμισης που θα χρησιμοποιηθούν περιλαμβάνονται στην προσωρινή εθνική τεχνική προδιαγραφή (ΠΕΤΕΠ) –ΕΛΟΤ ΤΠ 1501-05-04-02-00 “Οριζόντια σήµανση οδών” όπου αναφέρονται τα πιστοποιητικά καταλληλότητας κατά ΕΝ -1436 και οι ελάχιστοι συντελεστές φωτεινότητας, οπισθανάκλασης, αντιολισθηρότητας που πρέπει να έχουν.

Το έργο θα εκτελεσθεί με βάση τις τεχνικές οδηγίες και προδιαγραφές:

1. Ν. 2696/99 «Κώδικας Οδικής Κυκλοφορίας»
2. Σ 307-75 «Διαγράμμιση οδοστρωμάτων» ΥΔΕ 1975
3. Σ 308-75 «Σήμανση οδών – προδιαγραφαί διαγραμμίσεων οδών» ΥΔΕ 1975
4. ΕΛΟΤ ΤΠ 1501-05-04-01-00 που βασίζεται στην προσωρινή εθνική προδιαγραφή
5. Ευρωπαϊκά πρότυπα ΕΝ -1423, ΕΝ -1424, ΕΝ-1436

Για τις απαιτήσεις ελέγχων και μετρήσεων ισχύει γενικότερα η προδιαγραφή ΕΛΟΤ ΤΠ 1501-05-04-01-00/2009 και ειδικότερα για τη μορφή και τις διαστάσεις γραμμών, γραμμάτων και συμβόλων, η προδιαγραφή Σ 308-75. Σε περίπτωση αναδιαγράµµισης οδοστρωμάτων καθοριστική είναι η υπάρχουσα διαγράμμιση, εκτός αν η Υπηρεσία γραπτά απαιτήσει αλλαγή της µορφής και των διαστάσεων.

Σε περιπτώσεις φθορών, που θα προκληθούν στο διάστημα του χρόνου εγγύησης, και οι οποίες θα οφείλονται σε ελαττώματα του υλικού ή στη πλημμελή εκτέλεση της εργασίας, η αποκατάσταση θα βαρύνει εξ ολοκλήρου τον ανάδοχο του έργου και θα γίνεται με τη σύνταξη πρωτοκόλλου φθοράς – αντικατάστασης.

Στην παρούσα μελέτη προβλέπονται επίσης

* Η αποξήλωση στύλου στήριξης πινακίδων, ανεξαρτήτου διαμέτρου με τη μεταφορά του ιστού σε θέση που θα υποδείξει η Υπηρεσία και πλήρη αποκατάσταση του οδοστρώματος – πεζοδρομίου
* Η τοποθέτηση νέας πινακίδας επί υφιστάμενου στύλου στήριξης
* Η τοποθέτηση νέας πινακίδας με τον στύλο στήριξης.

Για την ταχεία ολοκλήρωση των ανωτέρων εργασιών και τον περιορισμό της όχλησης θα απαιτηθεί η εκτέλεση τους εκτός ωρών κυκλοφοριακής αιχµής και συχνά νυχτερινή εργασία με αυξημένα μέτρα ασφαλείας τα οποία οφείλει να λαμβάνει η ανάδοχος εταιρεία.

Οι θέσεις στις οποίες θα γίνει η εφαρμογή των ανωτέρων εργασιών (κάθετη και οριζόντια σήμανση) θα καθορίζονται λεπτομερώς µε εντολές της ∆/νουσας Υπηρεσίας που θα εκδίδονται κατά την διάρκεια κατασκευής του έργου.

 Η συνολική δαπάνη του έργου ανέρχεται στο ποσό των εβδομήντα τεσσάρων χιλιάδων και τετρακοσίων ευρώ (74.400,00 € ) συμπεριλαμβανομένου του ΦΠΑ, η δε κατασκευή του θα γίνει δια αναθέσεως σε εργολήπτη κατόπιν δημοσίου (συνοπτικού) μειοδοτικού διαγωνισμού. Η ανωτέρω δαπάνη θα βαρύνει τον Κ.Α. 30-7333.0022 έτους 2018 (χρηματοδότηση Ι.Π.).

|  |
| --- |
| Ρόδος Αύγουστος 2018 |
| Οι Μελετήτριες |
|  |
|  |
| Μαρία Πατατούκου |
| Πολιτικός Μηχανικός Τ.Ε. |
|  |
|  |
| Καμπουράκη Κυριακή |
| Πολιτικός Μηχανικός Τ.Ε.  |